Mestská hromadná doprava v Banskej Bystrici

Mestská hromadná doprava Banská Bystrica je sieť mestskej dopravy v Banskej Bystrici. Tvorí ju 8 trolejbusových liniek prevádzkovaných spoločnosťou DPMBB a 22 autobusových liniek prevádzkovaných spoločnosťou SAD Zvolen.
História dopravy.
S prevádzkou sa začalo k 1. máju 1950, pôvodne na jednej linke. V roku 1955 sa prevádzka rozšírila o ďalšie 3 linky. Svoj najväčší rozmach zaznamenala v 80. rokoch z dôvodu výstavby nových sídlisk a a zvýšením dopytom o prepravu z okolitých v tom čase pričlenených obcí (Malachov, Badín, Hronsek, Nemce...), na konci 80. rokov sa začalo s výstavbou trolejbusovej dráhy. Tá zatiaľ nebola dokončená, chýba zatrolejenie najväčšieho banskobystrického sídliska Sásová. V roku 2005 bola MHD podfinancovaná a hromadne sa rušili linky. Od 1. januára 2006 prevádzkuje autobusovú časť MHD spoločnosť SAD Zvolen. Z počiatku prevádzkovala aj trolejbusové linky, na ktoré nasadzovala svoje autobusy kvôli tomu, že nevlastnila a ani si neprenajímala trolejbusovú infraštruktúru. Trolejbusová doprava tak vyše roka nepremávala. V dôsledku toho si mesto začalo budovať dopravný podnik, ktorý pôvodne prevádzkoval aj päticu minibusových liniek. K 1. septembru 2017 boli v súvislosti s dokončením novej budovy autobusovej stanice plánované rozsiahlejšie zmeny.
V júli 2020 mesto oznámilo vyhlásenie verejného obstarávania na prevádzku mestskej hromadnej dopravy. Súťaž mala dve časti: autobusovú a trolejbusovú dopravu a mesto chcelo vysúťažiť dvoch partnerov, ktorí by od 1. januára 2021 prevádzkovali MHD na 10 rokov. Medzi požiadavky mesta na dopravcov patrili ekológia a moderné technológie. Súťaž v autobusovej doprave vyhralo opäť SAD Zvolen, v trolejbusovej doprave DPPMB ako jediní účastníci súťaže. Cena za kilometer pri trolejbusovej doprave bude 3,72 eura, pri autobusovej 3,03 eura. Investície do vozidlového parku získané z európskych projektov budú podľa zmlúv príjmom mesta a nie dopravcov, čo je rozdielom voči iným mestám. Ceny sú po rokovaní mesta s dopravnými podnikmi nižšie ako pôvodných 4,04 a 3,93 eura. Cena pri trolejbusovej doprave zahŕňa aj údržbu dopravnej dráhy. Všetky vozidlá budú vybavené GPS systémom na monitorovanie polohy, od budúceho roku WiFi pripojením, dopravci budú používať jednotnú dopravnú kartu a nastupovanie bude všetkými dverami.
V júli 2020 mesto tiež oznámilo získanie dotácie od Integrovaného regionálneho operačného programu na rekonštrukciu 9 zastávok MHD. Pôjde o združené zastávky: trolejbusy, MHD a prímestské autobusy: "„Tri z nich sú na Partizánskej ceste v smere do Šalkovej aj do mesta, ďalšie dve na Rudohorskej a jedna pri Úsvite v smere na Fončordu. Zvyšné zastávky sú pri Rooseveltovej nemocnici v smere do mesta, na Tajovského ulici pri mestskom parku a na Lazovnej.“" Rekonštrukcia by mala začať v roku 2021.
Ekologizovanie MHD.
V Banskej Bystrici sa za pomoci fondov z Európskej únie darí ekologizovať MHD. Prvý krok bol v roku 2009 zakúpením 20-tich nízkopodlažných autobusov s pohonom na stlačený zemný plyn (CNG). V roku 2011 sa podarilo úspešne predĺžiť životnosť trolejbusovej dopravy v Banskej Bystrici vďaka obnove vozidlového parku zakúpením 19-tich nových trolejbusov, v obnove trolejbusového vozového parku sa úspešne pokračovalo v rokoch 2015 a 2017. V roku 2013 bolo objednaných ďalších 14 nízkopodlažných autobusov s pohonom na stlačený zemný plyn (CNG). V roku 2023 bolo dodaných 8 kĺbových autobusov Iveco Urbanway 18 Mild hybrid.
Linky MHD.
Trolejbusy.
Trolejbusové linky sú prevádzkované DPMBB.
Autobusy.
Autobusové linky sú prevádzkované spoločnosťou SAD Zvolen.
Vozidlový park.
V MHD Banská Bystrica premáva 25 trolejbusov (+ 5 záložných) a 57 autobusov (+ 2 záložné). 
Trolejbusy.
Bližšie rozpísané v článku Trolejbusová doprava v Banskej Bystrici.